Diari Oficial de la Generalitat Valenciana


Sumari del DOGV 7839, del 28-07-2016 (2016/6066)

RESOLUCIÓ de 26 de juliol de 2016, del conseller de Transparència, Responsabilitat Social, Participació i Cooperació, de la convocatòria realitzada mitjançant l'Ordre 1/2016, de 28 de gener, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2016, subvencions a organitzacions no governamentals per al desenvolupament (ONGD), per al cofinançament de projectes i activitats d'educació per al desenvolupament en l'àmbit de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7839

Data del DOGV
:   28-07-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6066


Data del document
:   26-07-2016

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

RESOLUCIÓ de 26 de juliol de 2016, del conseller de Transparència, Responsabilitat Social, Participació i Cooperació, de la convocatòria realitzada mitjançant l'Ordre 1/2016, de 28 de gener, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2016, subvencions a organitzacions no governamentals per al desenvolupament (ONGD), per al cofinançament de projectes i activitats d'educació per al desenvolupament en l'àmbit de la Comunitat Valenciana. [2016/6066]  
Antecedents de fet  
1. En data de 2 de febrer de 2016, va ser publicada en el Diari Oficial de la Comunitat Valenciana número 7710 l'Ordre 1/2016, de 28 de gener, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2016, subvencions a organitzacions no governamentals per al desenvolupament (ONGD), per al cofinançament de projectes i activitats d'educació per al desenvolupament en l'àmbit de la Comunitat Valenciana.  
2. A aquesta convocatòria s'han presentat un total de setanta sol·licituds, de les quals han sigut excloses nou entitats pels motius reflectits en l'annex III.  
3. Tenint en compte l'informe de l'òrgan instructor, de data 5 de juliol de 2016, en què consta que de la informació que es troba en el seu poder es desprén que les entitats sol·licitants, excepte les detallades en l'annex III, compleixen tots els requisits necessaris per a accedir a les subvencions, d'acord amb el que estableix l'article 164. f), de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
4. La Comissió Tècnica, segons el que estableix la base onzena de la mencionada ordre de convocatòria, en la reunió de data 6 de juliol de 2016 ha emés un informe en què es concreta el resultat de l'avaluació de les sol·licituds d'acord també a l'esmentat article 164. f), i basant-se en això ha formulat, la corresponent proposta motivada de resolució de la convocatòria de subvencions.  
  
Fonaments de dret  
I. Pel que es refereix a la competència per a resoldre aquest procediment, es tenen en compte les atribucions previstes en l'article 160.4.c), de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, així com el que preveu el Decret 160/2015, de 18 de setembre, del Consell, pel qual s'aprova el Reglament orgànic i funcional de la Conselleria de Transparència, Responsabilitat Social, Participació i Cooperació.  
  
II. Així mateix, en la tramitació d'aquest procediment s'ha tingut present el que estableix la citada Ordre 1/2016, de 28 de gener, de la Conselleria de Transparència, Responsabilitat Social, Participació i Cooperació, de convocatòria de subvencions, i en tot allò no regulat en aquesta ordre, s'ha ajustat al que disposen el Decret 135/2010, de 10 de setembre, del Consell, pel qual s'aproven les bases per a la concessió d'ajudes en matèria de cooperació internacional al desenvolupament; la Llei 38/2003, de 17 de novembre, General de Subvencions i el seu reglament de desplegament, i la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, que quant a la seua entrada en vigor i al règim transitori per a la seua aplicació cal tindre en compte el que assenyala la disposició transitòria huitena.  
En virtut d'això, i de l'informe de la Comissió Tècnica, que ha adoptat en la seua sessió de 6 de juliol de 2016, resolc:  
  
Primer  
Concedir a les entitats i projectes esmentats en l'annex I de la present resolució les subvencions sol·licitades per l'import que hi apareix especificat dins del crèdit disponible que ascendeix a un total d'1.830.503,00 euros, en l'aplicació pressupostària 06.08.77.47467.5, capítol IV, línia de subvenció S2323000 «Subvencions ONGD accions sensibilització i educació al desenvolupament», prevista en el pressupost de la Generalitat Valenciana per a l'any 2016.  
Les entitats beneficiàries hauran d'aportar el model d'acceptació normalitzat en el termini de 10 dies hàbils comptat des de l'endemà de la publicació d'aquesta resolució de concessió. En el cas de les entitats que hagen de reformular el pressupost del projecte en els termes de l'apartat quart, la concessió queda condicionada a l'acceptació dels termes de la reformulació per part de la Direcció General de Cooperació i Solidaritat.  
Sense perjudici del que s'ha assenyalat en el punt anterior, qualsevol sol·licitant podrà renunciar a la subvenció abans del lliurament dels fons de manera expressa, per qualsevol mitjà que permeta la seua constància. Si la renúncia es produeix després d'haver percebut la subvenció concedida, haurà de reintegrar-se la quantitat percebuda més els interessos legals corresponents.  
  
Segon  
Denegar les subvencions sol·licitades a les entitats i projectes esmentats en l'annex II, de la present resolució, pels motius que s'hi expressen.  
  
Tercer  
Excloure les entitats i els projectes esmentats en l'annex III de la present resolució les subvencions sol·licitades, pel motiu que s'hi expressa.  
  
Quart  
La Direcció General de Cooperació i Solidaritat, haurà de requerir en el termini de 10 dies des de l'1 de setembre de 2016, les entitats beneficiàries amb els número d'expedient que es detallen a continuació perquè reformulen el projecte en els termes que s'indiquen:  
  
SOLEPD/2016/0007 SOLEPD/2016/0011 SOLEPD/2016/0014 SOLEPD/2016/0026  
SOLEPD/2016/0027 SOLEPD/2016/0028 SOLEPD/2016/0029 SOLEPD/2016/0030  
SOLEPD/2016/0035 SOLEPD/2016/0038 SOLEPD/2016/0040 SOLEPD/2016/0041  
SOLEPD/2016/0042 SOLEPD/2016/0044 SOLEPD/2016/0048 SOLEPD/2016/0057  
SOLEPD/2016/0063 SOLEPD/2016/0066 SOLEPD/2016/0069   
  
  
La reformulació ha de presentar-se en el termini d'un mes des de la notificació del requeriment, i la Direcció General de Cooperació i Solidaritat emetrà resolució en què s'aprovarà o denegarà la reformulació presentada en el termini d'un mes des de la seua presentació.  
  
Contra la present resolució, que posa fi a la via administrativa, es podrà interposar, potestativament, recurs de reposició davant d'aquest mateix òrgan, en el termini d'un mes, comptador des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que preveuen els articles 10.1 a) i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que es realitze qualsevol altra via que es considere oportuna.  
  
València, 26 de juliol de 2016.- El conseller de Transparència, Responsabilitat Social, Participació i Cooperació: Manuel Alcaraz Ramos.